เปลี่ยนมุมมอง หาฉากสวยๆ ปรับท่าทาง แต่งรูปหลังถ่าย
ถ่ายรูปจากด้านบนจะทำให้ได้มุมมองที่น่าสนใจขึ้น ช่วยเน้นดวงตา ทำให้ใบหน้าและคอดูเล็กเรียว  แต่ถ้าถ่ายเสยจากด้านล่าง จะทำให้ดูยิ่งใหญ่ น่าเกรงขามขึ้น แต่ระวังคางกับจมูกจะใหญ่น่าดู ไม่ใช่ทุกคนที่เหมาะกับเทคนิคนี้  แต่ก็อย่าถ่ายสูงเกิน เดี๋ยวรูปจะบิดเบี้ยวผิดส่วนไป แค่ถือกล้องเหนือระดับสายตาขึ้นไปนิดเดียวก็พอ จากนั้นก็แชะเลย ดูหน้าตัวเองในกระจกหรือกล้อง (หรือลองถ่ายหลายๆ มุม) ว่าด้านในมีเงาทาบทับเพราะอยู่ไกลแสงกว่า ให้ถ่ายจากมุมที่หน้ามืดกว่า จะได้ออกมาดูอาร์ตๆ แถมดูผอมลงด้วย แต่เทคนิคนี้อาจไม่เหมาะเวลาถ่ายกลางแจ้ง โดนแดดตรงๆ แทนที่จะหน้าตรงพร้อมติดบัตร หรือเป็นกระสือมีแต่หัวตลอด ลองถ่ายรูปให้มันแปลกแหวกแนวหน่อย เช่น   เจาะถ่ายหน้าด้านข้าง ถ่ายแค่ครึ่งหน้า ซ้ายหรือขวาก็ตามชอบ ซูมเฉพาะตา ปาก หรือแก้ม ตากล้องมือฉมังจะใช้กฎที่เรียกว่า rule of thirds กัน คือดวงตาควรอยู่ 1/3 จากข้างบน และเอียงไปข้างใดข้างหนึ่งของรูป จะทำให้รูปออกมาน่าสนใจกว่า แถมได้มุมสวยขึ้นด้วย เลนส์กล้องจะทำให้อะไรก็ตามที่อยู่ใกล้ออกมาผิดเพี้ยนไป โดยเฉพาะการถ่ายเซลฟี่ ที่เรามักถือกล้องหรือมือถือยื่นออกไปไม่เกิน 1 ช่วงแขน เลยทำให้รูปออกมาจมูกโตกว่าตัวจริง ซึ่งไม่ใช่รูปในฝันของใครหลายคน   ถ้าอยากถ่ายแบบ close-up ให้ซูมเข้ามานิดหน่อย แล้วถือกล้องห่างๆ หน้า หรือถ่ายไกลๆ เลยก็ได้ แล้วค่อย crop รูปเอาให้เหมือนถ่าย close-up แต่แรก ถ้ากล้องตั้งเวลาถ่ายได้ ให้วางบนอะไรสักอย่าง ตั้งเวลา แล้วถอยห่างออกไป รูปจะออกมาดูดีกว่าเซลฟีเองเยอะเลย ถึงเซลฟี่ด้วยกล้องหน้าจะสะดวกกว่าเยอะ แต่จริงๆ แล้วกล้องหลังของสมาร์ทโฟนจะถ่ายรูปออกมาคมชัดคุณภาพดีกว่าเยอะเลย จะได้รู้ว่าคุณทำหน้ายังไงอยู่ ให้วางไว้หลังกล้องหรือมือถือ เท่านี้ก็ถ่ายออกมาได้สวยสมใจ แต่ระวังอย่ายิ้มฝืนไม่เป็นตัวเองล่ะ! บางทีก็ไม่มีใครช่วยนี่สิ แต่ถ้ามีโอกาส ให้คนอื่นถ่ายให้นี่แหละสะดวกและออกมาดีกว่า เพราะคุณจะโพสท่าทางได้ตามสะดวก ไม่พะวงว่าต้องถือกล้องห่างแค่ไหน กดปุ่มยังไง  ให้เพื่อนช่วยถ่ายให้ อาจจะมีล้อมีอำกันบ้างเวลาถ่าย แต่สุดท้ายผลัดกันถ่ายนี่แหละสะดวกสุด ถ้าอยู่ในงานหรือทำกิจกรรมอะไรอยู่ ก็ขอให้คนในงานช่วยถ่ายให้ซะเลย (หรือเพื่อนเจ้าเก่า ถ้าบังเอิญไปด้วยกัน) แต่เลือกคนที่ดูไว้ใจได้หน่อยแล้วกัน ไม่งั้นรูปก็ไม่ได้ มือถือหรือกล้องก็หายซะงั้น รูปจะออกมาสวยกว่าเยอะถ้าใช้แสงธรรมชาติระหว่างวัน แต่แดดจัดจ้าช่วงเที่ยงๆ ที่ส่องลงมาตรงๆ เหนือหัว ถ้าหลีกเลี่ยงได้ก็ดี   ถ้าเป็นไปได้ ให้เลือกวันที่ฟ้าครึ้มๆ หน่อย คือมีแสงอ่อนๆ พอสวยและไม่ร้อน ถ้าถ่ายในร่ม พยายามถ่ายข้างหน้าต่าง ให้แสงส่องผ่านกระจกเข้ามา (อย่าให้แดดจ้าสาดมาตรงๆ) ถ้าจำเป็นต้องใช้แสงจากหลอดไฟ อย่าใช้ฟลูออเรสเซนต์หรือไฟนีออนที่เพดาน ให้ปิดไฟเพดานแล้วใช้โคมไฟจะแสงสวยกว่า ถ้ามุมที่จะถ่าย แสงส่องลงมาตรงๆ (ไม่ว่าจะแสงธรรมชาติหรือจากหลอดไฟ) แบบหลีกเลี่ยงไม่ได้ ให้ตบแฟลชแทน จะได้ไม่มีเงาพาดใต้จมูกและดวงตา ถ้าพลาดนี่นอกจากอายแล้วยังกลายเป็นเน็ตไอดอลในทางเสียๆ หายๆ แบบไม่ทันตั้งตัว   ห้องนอนรกๆ และห้องน้ำเลอะๆ คือ 2 ฉากที่ไม่ควรใช้ แต่กลับเป็นสถานที่ยอดนิยมที่คนส่วนใหญ่ใช้เซลฟี่ ทั้งที่ไม่มีใครอยากเห็นโถส้วมที่ไม่ได้ขัดมาหลายวันของคุณหรอก  ถ้าคุณอยู่ในร่ม ให้หาพื้นหลังโล่งๆ อย่างกำแพงหรือหน้าต่าง ถ้าอยู่กลางแจ้ง หรือตามงานต่างๆ ก็ให้กลืนไปกับสถานที่ รูปจะได้มีเรื่องราว อาจจะหาพร็อพเพิ่มเติมให้รูปน่าสนใจยิ่งขึ้น โดยใช้อะไรในฉากทำกรอบขึ้นมาซะเอง เช่น   โพสท่าโดยใช้ประตูเป็นกรอบ ถือกล้องด้วย 2 มือแล้วยืดแขน ยืนตรงกลางระหว่างของ 2 อย่าง เช่น ต้นไม้หรือพุ่มไม้นอกบ้าน เท้าคางหรือเอามือรองหน้า ให้เป็นกรอบขึ้นมาด้านล่าง รูปที่คนขยาดกันมากที่สุด ก็คือรูปที่ตัวเองคอหดแถมคาง 2 ชั้น แต่เราป้องกันได้โดยยืดคอแล้วเชิดหน้าให้คางห่างจากคอ ตอนทำอาจรู้สึกไม่ค่อยมั่นใจ แต่บอกเลยว่าออกมาดูดีกว่าแน่นอน หลังงอห่อไหล่ถ่ายยังไงก็ไม่สวย เพราะงั้นต้องอกผายไหล่ผึ่ง จะทำให้ดูกระตือรือร้นกว่า แถมคอดูยาวระหง รูปออกมาดูดีกว่าที่เคย เอียงตัวหรือโยกไหล่ไปทางอื่นบ้างก็ดี จะได้ไม่เหมือนถ่ายรูปติดบัตร ถ้าเอาแต่ถ่ายแล้วลงแต่รูปเซลฟี่แบบจริงจังเป็นทางการ คนเขาจะมองว่าคุณเป็นคนเข้าถึงยากเอา ทำไมไม่ลองเปลี่ยนไปสายฮาบ้าๆ บอๆ บ้าง บอกเลยว่าตอนคุณผ่อนคลายอารมณ์ดีแล้วนึกสนุกถ่ายเซลฟี่แบบไม่ได้เตรียมตัวขึ้นมา รูปที่ได้จะมีเสน่ห์กว่าเยอะเลย นอกจากหน้าตรงแล้ว ลองเปลี่ยนมุมหันหน้าจัดท่าทางอื่นบ้างทั้งซ้ายและขวา จะได้รู้ว่า “มุมสวย” ของคุณอยู่ตรงไหน  ถ้าบิดตัวจัดท่าทางบ้างเวลาถ่ายรูปเต็มตัว คุณจะดูผอมและมีทรวดทรงกว่าเยอะเลย ถึงจะบอกว่าตาสวย เด่นสุดในใบหน้า ก็ให้เหม่อมองไปทางอื่น รูปจะออกมาน่าสนใจกว่า   ตาคุณยังโดดเด่นได้ แค่ลืมตาโตๆ แล้วช้อนมองขึ้นด้านบน หรือเหลือบไปทางด้านข้าง มองบนเยอะๆ เข้าไว้ ถ้าเหลือบขึ้นไปจากเลนส์นิดๆ จะดูเหมือนคุณไม่แน่ใจว่ากำลังทำอะไรอยู่ แต่ถ้ามองบนแรงๆ สักฟุตหนึ่งขึ้นไปจากกล้อง จะดูมั่นใจ มีเป้าหมายกว่า คิดยังไงก็มักออกทางสีหน้าและแววตา ถ้ายิ้มฝืนๆ จะออกมาดูหน้าตึงๆ เพราะงั้นถ้าอยากได้รูปสวยพร้อมรอยยิ้มพิมพ์ใจ ก็ต้องนึกถึงเรื่องอะไรสนุกๆ ฮาๆ แล้วค่อยแชะ   ถ้าอยากหน้าตาดูดีมีความสุข ก็ต้องยิ้มทั้งสีหน้าและแววตา ไม่ใช่แค่ที่ปาก ซึ่งก็ต้องรู้สึกมาจากข้างใน  ไม่จำเป็นว่าต้องถ่ายรูปยิ้มกว้างอย่างเดียว ถ้าอยากแสดงอารมณ์อื่นๆ เช่น ขรึม ซึม เซ็กซี่ ครุ่นคิด ว้าวุ่น หรืออะไรก็แล้วแต่ ก็ถ่ายไปตามสะดวก ขอแค่รู้สึกแบบนั้นจริงๆ ก็พอ ถ้าคุณจะถ่ายรูปตัวเองไปใช้ทำอะไร ก็ต้องคำนึงถึงโอกาสและชุดที่จะใส่ด้วย  ถ้าเป็นรูปทางการ ใช้สมัครงานหรือติดต่อสื่อสารด้านธุรกิจ ขอให้เลือกชุดเรียบหรูดูโปร เนี้ยบเข้าไว้ ถ้าจะเอารูปไปใช้เป็นโปรไฟล์ในเว็บหาคู่ ก็ให้ใส่ชุดสีสันสดใส ดูกันเองน่าคบหาสมาคม แต่อย่าวับแวมเกินงาม (เดี๋ยวจะดูออกตัวแรงเกิน) ทรงผมก็ดูสบายๆ อย่าดูโทรมหรือดูพยายามมากไป ถ้าจะโพสต์ใน social media ก็ต้องคิดก่อนว่าอยากให้เพื่อนๆ ในนั้นมองว่าคุณเป็นคนแบบไหน ให้แต่งตัวตามสไตล์ แต่ถ้าไม่ได้อยู่ในฟิตเนส ก็อย่าจงใจเปลือยท่อนบนนักเลย เดี๋ยวนี้พอเซลฟี่เมื่อไหร่ หลายคนเป็นต้องปากจู๋ทำหน้า duckface จนดูน่าเบื่อ กลืนไปกับรูปของคนอื่นๆ ถ้าอยากได้รูปสวยโดดเด่น ให้แสดงสีหน้าตามจริงจะน่ามองกว่า ถ้ามีบางส่วนของหน้าหรือตัวที่อยากเน้นให้เด่นเป็นพิเศษ ก็เข้าโปรแกรมแต่งรูปแล้วซูมให้เห็นแต่ส่วนนั้นซะเลย จากนั้นก็เซฟเป็นรูปใหม่ เดี๋ยวนี้แต่งได้ทั้งในคอมและสมาร์ทโฟน แถมแต่ละโปรแกรม/แอพก็ใช้ง่ายทั้งนั้น ถ้าตรงไหนของรูปไม่ถูกใจ ก็ crop หรือตัดออกไปซะเลย อย่างถ้าถ่ายรูปโดยใช้มือข้างเดียว ก็ให้ crop แขนที่ยื่นอยู่ในรูปออกไป จะได้ดูรูปใหญ่ขึ้น หรือถ้าผมกระเซิงเหลือเกิน ก็ crop ออกได้เหมือนกัน ไม่จำเป็นต้องลงรูปอย่างที่ถ่ายมาหรอก เดี๋ยวนี้ใครๆ เขาก็แต่งรูปก่อนแชร์ทั้งนั้น เดี๋ยวนี้ช่องทางโพสต์และแชร์รูปต่างๆ ก็มี filter ให้คุณเลือกใช้ก่อนลงรูปอยู่แล้ว ก็แต่งรูป แต่งสี หรือปรับความสว่างกันตามสะดวก ลองใช้ดูหลายๆ filter จนกว่าจะได้รูปที่ออกมาสวยสมใจที่สุด นอกจากแอพหรือโปรแกรมแก้ไขรูปแล้ว ยังมีแอพสำหรับแต่งรูปเซลฟี่โดยเฉพาะ เช่น ลบสิวฝ้า เงาสะท้อนแดงๆ ในตา กระทั่งปรับสีผิว แต่งหน้า และอื่นๆ มากมาย หลายคนถ่ายรูปแล้ว ‘กลัวเบลอ’ แต่จริงๆ แล้วถ้าเบลอเล็กน้อยอย่างมีสไตล์ จะทำให้รูปดูมีอะไรขึ้นได้ โดยคมชัดแล้วเบลอเฉพาะจุด จะได้ดึงความสนใจไปที่ส่วนที่อยากจะเน้น แถมใช้กลบเกลื่อนจุดด่างดำหรือพื้นหลังที่ไม่ค่อยเนี้ยบได้ด้วย
ถ่ายจากด้านบน. เล่นกับแสงเงา. ถ่ายให้มันอาร์ตๆ. อย่าอยู่กลางรูป. อย่าถ่ายใกล้หน้าเกินไป. ใช้กล้องหลังเถอะ. เอากระจกตั้งใกล้กล้อง. ให้คนอื่นถ่ายให้. ใช้แสงธรรมชาติ. ระวังฉากหลัง. ถ่ายแบบมีกรอบ. ระวังคาง 2 ชั้น. อกผายไหล่ผึ่ง. ปรับทัศนคติ. ลองหันหน้าทำท่าอื่น. อย่ามองกล้องตรงๆ. มีอารมณ์ร่วม. แต่งตัวตามโอกาส. ไม่ต้องปากจู๋ทุกรูป. ซูมเข้าไป. crop ส่วนที่ไม่ต้องการ. ใช้ filter. แต่งรูป. ทำเบลอ.
https://www.wikihow.com/Take-Flattering-Photos-of-Yourself https://www.wikihow.com/Take-Flattering-Photos-of-Yourself https://www.wikihow.com/Take-Flattering-Photos-of-Yourself https://www.wikihow.com/Take-Flattering-Photos-of-Yourself
Composition Environments Poses Editing